भारतीय महिला क्रिकेट टीम ने न्यूजीलैंड के खिलाफ आखिरी वनडे मुकाबले में शानदार जीत दर्ज की है। 5 वनडे मैचों की सीरीज के आखिरी मैच में भारत ने न्यूजीलैंड को 6 विकेट से हराया। भारतको यह जीत लगातार 5 मैचों में हार के बाद मिली है। न्यूजीलैंड दौरे की शुरुआत एकमात्र टी-20 मैच से हुई थी, जिसमें भारत को हार का सामना करना पड़ा था। इसके बाद खेले गए 4 वनडे मैचों में भी टीम को हार का सामना करना पड़ा था।
 5वें मैच में पहले बल्लेबाजी करते हुए न्यूजीलैंड ने 9 विकेट के नुकसान पर 251 रन बनाए। कीवी टीम की कप्तान एस डेविन ने 41 गेंदों का सामना कर 34 रन और अमेलिया केर ने 75 गेंदों का सामना कर 66 रनों की पारी खेली। उन्होंने अपनी पारी के दौरान 6 चौके भी जड़े।
 वहीं, भारत की ओर से राजेश्वरी गायवाड ने 10 ओवर में 61 रन देकर 2 विकेट, दीप्ति शर्मा ने 10 ओवर में 42 रन देकर 2 और स्नेह राणा ने 9 ओवर में 40 रन देकर 2 विकेट अपने नाम किए> पूनम यादव और झूलम गोस्वामी के खाते में 1-1 विकेट आए।
 टारगेट का पीछा करने उतरी भारतीय टीम ने 4 विकेट खोकर ही लक्ष्य प्राप्त कर लिया। भारतीय टीम को पहला झटका जल्दी ही लग गया। ओपनर शेफाली वर्मा केवल 9 रन बनाकर आउट हो गईं। इस पूरे दौरे पर उनका बल्ला कुछ खास कमाल नहीं कर पाया। वर्ल्ड कप से पहले शेफाली का फॉर्म में नहीं होना भारत के लिए चिंता की बात है। टीम इंडिया ने मैच में बैटिंग ऑर्डर में तब्दीली की और तीसरे नंबर पर दीप्ति शर्मा को भेजा। स्मृति मंधाना और दीप्ति शर्मा ने दूसरे विकेट के लिए 60 रन जोड़े। दीप्ति ने एक चौके की मदद से 41 गेंद में 21 रन बनाकर आउट हुईं।
 टीम इंडिया की सलामी बल्लेबाज स्मृति मंधाना ने मैच के दौरान करियर की 20वीं हाफ सेंचुरी बनाई। मंधाना ने 84 गेंद में 9 चौकों की मदद से 71 रन बनाए। उनको मिलिया केर ने अपना शिकार बनाया। मंधाना के आउट होने के बाद मिताली राज ने हरमनप्रीत के साथ पारी को आगे बढ़ाया। दोनों ने चौथे विकेट के लिए 73 रन जोड़े।
 पिछले कुछ समय से खराब फॉर्म में चल रही हरमनप्रीत कौर आखिरी मुकाबले में फॉर्म में वापस लौट आईं। उन्होंने मैच में शानदार अर्धशतक जड़ते हुए 66 गेंदों का सामना कर 63 रन बनाए। हरमनप्रीत ने अपनी पारी में 6 चौके और 1 छक्का लगाया। हरमनप्रीत के अलावा मिताली राज ने नाबाद 54 रन की पारी खेली। वहीं, विकेटकीपर बल्लेबाज ऋचा घोष ने नाबाद 7 रन बनाए।
 This website follows the DNPA Code of Ethics.
 
भारतीय महिला क्रिकेट टीम ने न्यूजीलैंड के खिलाफ आखिरी वनडे मुकाबले में शानदार जीत दर्ज की है। पाँच वनडे मैचों की सीरीज के आखिरी मैच में भारत ने न्यूजीलैंड को छः विकेट से हराया। भारतको यह जीत लगातार पाँच मैचों में हार के बाद मिली है। न्यूजीलैंड दौरे की शुरुआत एकमात्र टी-बीस मैच से हुई थी, जिसमें भारत को हार का सामना करना पड़ा था। इसके बाद खेले गए चार वनडे मैचों में भी टीम को हार का सामना करना पड़ा था। पाँचवें मैच में पहले बल्लेबाजी करते हुए न्यूजीलैंड ने नौ विकेट के नुकसान पर दो सौ इक्यावन रन बनाए। कीवी टीम की कप्तान एस डेविन ने इकतालीस गेंदों का सामना कर चौंतीस रन और अमेलिया केर ने पचहत्तर गेंदों का सामना कर छयासठ रनों की पारी खेली। उन्होंने अपनी पारी के दौरान छः चौके भी जड़े। वहीं, भारत की ओर से राजेश्वरी गायवाड ने दस ओवर में इकसठ रन देकर दो विकेट, दीप्ति शर्मा ने दस ओवर में बयालीस रन देकर दो और स्नेह राणा ने नौ ओवर में चालीस रन देकर दो विकेट अपने नाम किए> पूनम यादव और झूलम गोस्वामी के खाते में एक-एक विकेट आए। टारगेट का पीछा करने उतरी भारतीय टीम ने चार विकेट खोकर ही लक्ष्य प्राप्त कर लिया। भारतीय टीम को पहला झटका जल्दी ही लग गया। ओपनर शेफाली वर्मा केवल नौ रन बनाकर आउट हो गईं। इस पूरे दौरे पर उनका बल्ला कुछ खास कमाल नहीं कर पाया। वर्ल्ड कप से पहले शेफाली का फॉर्म में नहीं होना भारत के लिए चिंता की बात है। टीम इंडिया ने मैच में बैटिंग ऑर्डर में तब्दीली की और तीसरे नंबर पर दीप्ति शर्मा को भेजा। स्मृति मंधाना और दीप्ति शर्मा ने दूसरे विकेट के लिए साठ रन जोड़े। दीप्ति ने एक चौके की मदद से इकतालीस गेंद में इक्कीस रन बनाकर आउट हुईं। टीम इंडिया की सलामी बल्लेबाज स्मृति मंधाना ने मैच के दौरान करियर की बीसवीं हाफ सेंचुरी बनाई। मंधाना ने चौरासी गेंद में नौ चौकों की मदद से इकहत्तर रन बनाए। उनको मिलिया केर ने अपना शिकार बनाया। मंधाना के आउट होने के बाद मिताली राज ने हरमनप्रीत के साथ पारी को आगे बढ़ाया। दोनों ने चौथे विकेट के लिए तिहत्तर रन जोड़े। पिछले कुछ समय से खराब फॉर्म में चल रही हरमनप्रीत कौर आखिरी मुकाबले में फॉर्म में वापस लौट आईं। उन्होंने मैच में शानदार अर्धशतक जड़ते हुए छयासठ गेंदों का सामना कर तिरेसठ रन बनाए। हरमनप्रीत ने अपनी पारी में छः चौके और एक छक्का लगाया। हरमनप्रीत के अलावा मिताली राज ने नाबाद चौवन रन की पारी खेली। वहीं, विकेटकीपर बल्लेबाज ऋचा घोष ने नाबाद सात रन बनाए। This website follows the DNPA Code of Ethics.